אריק קילמונגר

| --- | --- |

אריק קילמונגר (מימין), כפי שהופיע על עטיפת החוברת Black Panther Vol.4 #37 מאוגוסט 2008. אמנות מאת אלן דייוויס ומארק פריימר.
 סוג:  נבל-על
 הוצאה לאור:  מארוול קומיקס
 הופעה ראשונה:  Jungle Action #6 (ספטמבר 1973)
 יוצרים:  דון מקרגור ריץ' באקלר
 גילום הדמות:  מייקל בי. ג'ורדן ("הפנתר השחור", "מה אם... ?" (דיבוב), "הפנתר השחור: ואקאנדה לנצח")
 מידע
 שם אמיתי:  אריק קילמונגר (שונה מנג'דקה)
 כינויים:  הפנתר השחור, פיון, לי הארווי אוסוואלד
 סטטוס:  פעיל
 כוחות:  חושים ורפלקסים על-אנושיים, שיא היכולות הפיזיות האנושיות, אינטליגנציה ברמה גאונית, מיומנות בקרב פנים אל פנים ושימוש בנשק קר כל כוחות הסימביוט
 חבר בקבוצה:  אימפריית ואקאנדה האימפרגלקטית
 אזרחות:  ואקאנדית, ניגנדית, אמריקנית
 דמויות קשורות
 משפחה:  נג'ובו (אב, מת)
 אויבים:  הפנתר השחור 
 
אריק קילמונגר (באנגלית: Erik Killmonger) היא דמות בדיונית של נבל-על שהופיע בחוברות הקומיקס הפנתר השחור ביקום מארוול קומיקס. הדמות הופיעה לראשונה בחוברת Jungle Action #6 מספטמבר 1973, ונוצרה בידי הכותב דון מקרגור והמאייר ריץ' באקלר.
אריק קילמונגר נולד כנג'דקה בכפר בוואקאנדה. הוריו נהרגו בכאוס שנוצר בידי חבורת שכירי החרב של יוליסס קלו, שלקח לעצמו עבדים ואקאנדים, בהם נג'דקה, וברח מהמדינה. כעבד, נג'דקה פיתח שנאה למלך טצ'אקה, באמונה כי חולשתו גרמה להוריו להיהרג. הוא הצליח לברוח משביו של קלו, אך נתקע בארצות הברית בלי יכולת לחזור לוואקאנדה. נג'דקה התאקלם, השתקע בהארלם ושינה את שמו לאריק קילמונגר, למד במכון MIT, זכה לתואר דוקטורט בהנדסה ולתואר MBA במנהל עסקים.
כאשר גילה כי מלך ואקאנדה הנוכחי ובנו של טצ'אקה, המלך טצ'אלה, אימץ את זהות "הפנתר השחור" והצטרף לקבוצת האוונג'רס, קילמונגר הציג את עצמו בפניו וסיפר לו את סיפורו, כדי שיוכל לחזור לוואקאנדה. הוא הגיע לכפר הולדתו - ששינה את שמו לכבודו - והחל לנסות ליצור מרידות והפיכות בוואקאנדה נגד שלטונו של טצ'אלה. הוא שיתף פעולה עם רבים מאויביו של טצ'אלה, ושיסה בו חוליות זומבים שיצר בעקבות גילוי מזבח ההחייאה המיסטי. קילמונגר נהרג במהלך קרב נגד טצ'אלה כאשר ילד ואקאנדי, שהתייתם מהוריו במתקפת עושי דברו, הגיע לנקודת הקרב והפיל את קילמונגר ממפל מים.
קילמונגר הוחיה באופן זמני ככלי להשתלטות על ואקאנדה בידי טבעותיו של המנדרין. בסיועה של מאדאם סליי, קילמונגר "הרג" את טצ'אלה, שהיה למעשה מודל חיקוי אנושי שנוצר בידי טוני סטארק/איירון מן. טצ'אלה ואיירון מן הביסו את קילמונגר, שחזר למצבו כשלד. כת הסוגדת למעשיו החייתה את קילמונגר פעם נוספת באמצעות מזבח ההחייאה, והוא המשיך בדרכיו ואף חבר לקלו נגד טצ'אלה ודרדוויל. לאחר הפיכה בוואקאנדה בהנהגת הכומר אצ'בה, שהסתיימה בהיעדרותו של טצ'אלה, סוכן ה-CIA אוורט קיי רוס החליף את טצ'אלה כמנהיג האומה. קילמונגר ניסה להשתלט על ואקאנדה באמצעות מיטוט הכלכלה הוואקאנדית, ולבסוף הביס את טצ'אלה בדו-קרב ולקח ממנו את תואר הפנתר השחור. בכך, למעשה, השתלט קילמונגר על ואקאנדה. לאחר שניסע לאכול מהצמח בצורת הלב, נפל קילמונגר לתרדמת היות שהצמח רעיל למי שדם משפחת המלוכה לא זורם לעורקיו. טצ'אלה ניצל את המצב, והשתלט על ואקאנדה בחזרה.
לאחר שקם מהתרדמת ונמלט מוואקאנדה, קילמונגר נראה מנסה לפתות את מחליפו הזמני של טצ'אלה קספר קול/טיגריס לבן להצטרף לצדו, ללא הצלחה. קילמונגר הצליח להשתלט על ניגנדה, אומה השכנה לוואקאנדה, וניהל משטר דיקטטורי. הוא חטף את אחותו של טצ'אלה, שורי, והכריז על פלישה לוואקאנדה. הוא הביס את טצ'אלה פעם נוספת, אך נהרג כאשר שבויתו לשעבר מוניקה רמבו עפה דרך חזהו. בניו ובנותיו של קילמונגר צפו בנעשה, והחליטו לנקום את מותו. שנים לאחר מכן הוחייה קילמונגר בידי סימביוט מסתורי מאומת וואקאנדה האינטרגלקטית, שמקורה בציר זמן חלופי המתרחש בעתיד הרחוק.
את דמותו של אריק קילמונגר בסרט היקום הקולנועי של מארוול "הפנתר השחור" מגלם השחקן מייקל בי. ג'ורדן, שדיבב את הדמות גם בסדרה "מה אם..?" ושב לגלם את הדמות בהופעת קמע בסרט "הפנתר השחור: ואקאנדה לנצח".